section_heading: O albumu
paragraph_text: Većina skladbi s ovog albuma nekoliko godina kasnije objavljena je (u različitim verzijama) na izdanjima First Rays of the New Rising Sun i South Saturn Delta, osim instrumentala "The New Rising Sun" i "Peace in Mississippi". Dio instrumentala iz "The New Rising Sun" može se čuti u skladbi "Captain Coconut" s albuma Crash Landing objavljenog 1975. godine. Album sadrži i originalnu verziju skladbe "Peace In Mississippi" koju je 1968. godine snimio Hendrix, bubnjar Mitch Mitchell i basist Noel Redding te je kasnije obrađena i 1975. godine objavljena na albumu Crash Landing, ali s drugim glazbenicima, osim Hendrixa. Voodoo Soup je povučen iz prodaje kada je Hendrixova obitelj dobila vlasništvo nad njegovim materijalom te je zamijenjen albumom First Rays of the New Rising Sun.